สวัสดีเพื่อนๆชาววงใน ในวันจันทร์ที่ 16 ก.ค. นะครับ สำหรับอาทิตย์นี้ทั้งอาทิตย์ นายลักกี้จะรีวิวร้านของกินที่หัวหินเกือบทั้งสัปดาห์เลย
โดยร้านแรกที่นายลักกี้จะมารีวิวนี้ เป็นร้านเครื่องดื่มเก๋ๆ ดีมีการออกแบบได้ดี น่านั่ง น่าถ่ายรูป โดยร้านจะอยู่ข้างๆสถานีรถไฟหัวหินเลย
และร้านเครื่องดื่มที่นายลักกี้จะมารีวิวในวันนี้คือ

ร้าน HuaHin Coffee Station ครับ ^^

ที่ตั้ง : ร้านจะอยู่ข้างๆสถานีรถไฟหัวหิน
การเดินทาง : มาถึงด้านหน้าสถานีรถไฟหัวหิน แล้วเดินไปทางซ้าย จะเจอร้านเลย

ร้าน HuaHin Coffee Station เป็นร้านกาแฟเล็กๆ ที่ตั้งอยู่ติดกับสถานีรถไฟหัวหินเลย สังเกตได้ง่าย โดยเป็นที่นิยมของคนที่มานั่งพักรอรถไฟหรือมาเดินเล่นถ่ายรูปกัน
ร้านจะเปิดแอร์เย็นสบาย มีขายทั้งเครื่องดื่ม และของฝากเล็กๆน้อยๆติดไม้ติดมือด้วย แถมยังมีมุมสวยๆให้นั่งถ่ายรูปอีก
ที่นั่งร้านจะมีประมาณ 5 ที่ได้ แต่โดยส่วนมากจะว่าง เพราะคนมักจะเข้ามาซื้อกินและถ่ายรูปแล้วออกเลย ไม่ค่อยนั่งแช่เท่าไหร่

เมนูของทางร้านก็จะมีพวกเครื่องดื่มในแบบต่างๆ เช่นคาปูชิโน โกโก้ สมู๊ตตี้ คุกกี้ และเค้ก เป็นต้น
โดยราคาเครื่องดื่มนั้น ส่วนใหญ่แล้ว จะอยู่ที่ แบบร้อน 50 เย็น 60 ปั่น 70 บาท ส่วนพวกของกินผมไม่แน่ใจต้องสอบถามจากทางร้านเอานะครับ

สำหรับในวันนี้ผมสั่ง โกโก้เย็น มากินครับ
ได้มา 1 แก้ว ขนาดกลางๆ รสชาติโกโก้อร่อยมาก รสเข้มและไม่หวานนมมาก ใส่น้ำแข็งกลางๆ ทำให้ได้น้ำเยอะ ดื่มกินแล้วเย็นชื่นใจไปเลย ^^

สรุปคะแนนตามความคิดเห็นของผม (เต็ม 5 คะแนน)
รสชาติ : 4.5 = สำหรับโกโก้แก้วนี้ผมว่า อร่อยเลยครับ สั่งกินได้ไม่ผิดหวัง
บรรยากาศ : 5 = ชอบบรรยากาศร้านมาก แอร์เย็นสบายดับร้อนได้ดี มีมุมถ่ายรูป และที่นั่งสบาย
บริการ : 3.5 = บริการได้ว่องไว พูดจา OK
ราคา : 3 = ส่วนตัวแล้ว ผมว่าราคาต่อแก้วสูงไปนิด เอาน่าซื้อบรรยากาศด้วย ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 16 / 07 / 55

มาดูรูปกันดีกว่าครับ